***CONVOCATÒRIA QUE INCORPORA LES BASES ESPECÍFIQUES PER A LA CONCESSIÓ DE SUBVENCIONS EN RÈGIM DE CONCURRÈNCIA COMPETITIVA PER A LA RECUPERACIÓ DE CAMPS EN L’ÀMBIT DEL PARC AGRARI DEL BAIX LLOBREGAT. ANY 2019***

***CODI DE LA CONVOCATÒRIA: BDNS (Identif.): 457799***

***1.- Indicació de l’aprovació de les Bases Reguladores i diari oficial on s’han publicat***

*Per acord del Ple de la Diputació de Barcelona de 30 de març de 2017 va ser aprovada definitivament per l’Ordenança General de Subvencions de la Corporació.*

*L’Ordenança, que estableix les bases reguladores generals del procediment de concessió de subvencions va ser publicada al Butlletí Oficial de la Província de Barcelona de 6 de juny de 2017.*

*La present convocatòria incorpora les bases específiques que contenen les regulacions particulars del procediment de concessió, d’acord amb la possibilitat prevista a l’article 23.2.a) de la LGS.*

***2.- Objecte I finalitat de les subvencions***

1. *L'objecte de la present convocatòria és regular i fixar els criteris i el procediment de sol·licitud, tramitació, concessió, pagament i justificació de les subvencions que atorgui el Consorci del Parc Agrari del Baix Llobregat, destinades a finançar projectes/activitats que tinguin com a objectiu fomentar la recuperació de camps abandonats o la millora de les condicions per al cultiu de camps que canvien de titular. L’àmbit d’aplicació d’aquestes bases és el del Parc Agrari del Baix Llobregat definit en la Revisió del Pla especial del Parc Agrari del Baix Llobregat aprovat definitivament el 5 de març del 2015, i en el Pla director urbanístic dels àmbits d'activitat econòmica del Delta del Llobregat que afecta els municipis de Gavà, Sant Boi de Llobregat i Viladecans aprovat definitivament el 12 de gener de 2016.*

*Tanmateix es poden incloure aquells terrenys situats fora d’aquest àmbit en els municipis integrants del Consorci del Parc Agrari, sempre que hi hagi una manifestació expressa escrita de l’Ajuntament corresponent en la que s’indiqui que en la situació urbanística actual del terreny es pot realitzar activitat agrícola.*

*Als efectes d’aplicació dels criteris d’atorgament de les subvenció de l’article 9 i dels percentatges de subvenció previstos en l’article 11, els camps del supòsit a) i b) tenen la consideració de camp recuperat, i els dels supòsit c), de camp millorat.*

*A aquests efectes:*

*a) Es consideren camps abandonats els terrenys que no han estat objecte de cultiu agrícola en els darrers dos anys. S’inclouen també aquells terrenys amb presència d’arbres fruiters o d’altre tipus sempre que no hagin estat objecte d’aprofitament o cultiu en l’esmentat període.*

*També s’inclouen aquells terrenys sense aprofitament agrícola que, per causa d’un ús anterior, hagin patit una modificació del relleu i/o del sòl, o on hi hagi elements vegetals o materials impropis per al cultiu agrícola del sòl.*

*b) Igualment tenen la consideració de camp a recuperar aquells que tot i estar cultivats, precisen una correcció física del terreny per tenir condicions que permetin una capacitat productiva equiparable amb la del seu entorn, com ara l’aportació de terres per aixecar el nivell en zones fàcilment inundables o per millorar sòls degradats, la formació de valls de desguàs en un mínim del 50% del perímetre de la parcel·la dipositant la terra sobre aquesta, o la formació de bancals o explanació en un mínim del 70% de la parcel·la.*

*c) També pot ser objecte d’ajut la millora dels camps en els que havent-se produït un canvi en la titularitat de la tinença, ja sigui de lloguer o propietat amb posterioritat a l’ 1 de setembre del 2018, el nou titular faci millores en el terreny per tal d’adaptar-la a la nova explotació.*

*La superfície mínima d’un camp abandonat per ser objecte de l’ajut és de 4.000 m2. En cas de nova instal·lació o ampliació d’una explotació adjacent, aquesta superfície és de 3.000 m2.*

1. *Per tal de donar compliment als objectius estratègics definits al Pla de Gestió i Desenvolupament del Parc Agrari del Baix Llobregat, aquestes subvencions hauran de fomentar projectes/activitats d’interès públic o social que tinguin per finalitat:*

* *la recuperació de camps abandonats,*
* *la millora de les condicions per al cultiu de camps que canvien de titular.*

*Les subvencions hauran de finançar actuacions o activitats en alguna d’aquestes línies sempre que així ho contemplin aquestes bases, que estiguin relacionades amb els objectius de la normativa del Parc Agrari del Baix Llobregat i que es desenvolupin dins de l’àmbit corresponent previst a l’article 2 d’aquestes bases.*

*2.1 Queden prohibides les subvencions que responguin a criteris de mera liberalitat, les quals es consideraran nul·les.*

* 1. *Poden ser objecte de subvenció, les següents actuacions:*
     + *Desbrossada de camp erm.*
     + *Desbrossada de valls, marges, canyars o canyissars.*
     + *Passada de grada de discos.*
     + *Passada de cultivador (estripadora).*
     + *Passada de subsolador (punxons).*
     + *Passada de fresadora o rotavator.*
     + *Anivellament de parcel·la.*
     + *Tallar arbres en un camp i retirar llenya.*
     + *Triturar branques sobre el terreny.*
     + *Arrancar soques d’arbres i apilar-les.*
     + *Despedregar el camp amb trituradora de pedres.*
     + *Retirada manual de pedres i altres materials.*
     + *Regularitzar desnivells del terreny, inclosos camins interns i accessos amb retroexcavadora o equivalent.*
     + *Aportació de matèria orgànica (fems,compost, i altres) i incorporació al sòl.*
     + *Esmenes físiques, compost i altres del sòl, exclòs l’adobat.*
     + *Treballs de preparació del terreny per l’estanyat d’aquest i posterior posada a punt per al cultiu.*
     + *Neteja de vall perimetral o interior amb pala retroexcavadora mixta, incloent escampada dels sediments en una entorn de fins a 5 metres.*
     + *Condicionament de canalització d’aigua de reg o pluvial que generi un impacte negatiu a la finca.*
     + *Millorar la qualitat física del sòl.*
     + *Explanació i/o formació/reformació de bancals i marges.*
     + *Retirada i transport a abocador o punt de tractament de residus de runes i altres materials impropis, incloent taxes d’abocador.*
     + *Manipulació i reaprofitament dins la finca de materials diversos retirats del sòl de cultiu.*
     + *Col·locació de tubs per passos d’aigua de fins a 6 metres de llargada màxima, sota l’accés viari a la finca o en el desguàs d’aquesta.*
     + *Formació o condicionament d’arqueta per a l’entrada d’aigua de reg a la finca, inclòs fins a deu metres de tub o canal.*

*Aquests treballs podran ser realitzats per empreses de serveis, que emetran la corresponent factura, o pel propi titular de l’explotació, el qual amb la justificació ~~p~~resentarà les despeses corresponents als costos directes que li ha ocasionat els treballs i que li han estat repercutides a ell mateix (hores de treballador, lloguer de maquinària, combustible; etc.). En cas que sigui el mateix titular qui realitzi el treball personal, el preu/hora ha d’estar calculat a preus vigents de mercat. No s’inclouran els possibles costos indirectes.*

* 1. *No es consideraran despeses subvencionables aquelles obres o actuacions que hagin incomplet els tràmits d’obtenció de la corresponent autorització quan aquesta sigui necessària.*
  2. *Resten excloses de les presents subvencions aquelles que el/la destinatari/ària tingui una relació contractual amb el Consorci del Parc Agrari del Baix Llobregat i aquelles que el benefici de les mateixes recaigui en finques propietat del Consorci del Parc Agrari.*
  3. *Pel que fa a l’impost sobre el valor afegit, el/la sol·licitant ha d’indicar si té activitat subjecta o no a aquest impost, o bé si està subjecta a la regla de prorrata i el percentatge corresponent. L’article 16 de l’Ordre d’1 d’octubre de 1997, sobre tramitació, justificació i control d’ajuts i de subvencions, indica que l’IVA dels justificants queda exclòs de la subvenció si el beneficiari no és consumidor final i se’l pot deduir.*
  4. *No es consideraran despeses subvencionables les despeses financeres ni aquelles que no tinguin com a finalitat l’objecte de la subvenció o no siguin imputables al projecte subvencionat. Tampoc seran admeses aquelles factures que corresponguin a una despesa subvencionable adquirida mitjançant un contracte de lloguer o rènting.*

***3.- Període d’execució***

*Les subvencions concedides a l’empara d’aquesta convocatòria, s’hauran de destinar a finançar projectes/activitats desenvolupats/ades durant el període 1 de gener de 2019 al 31 de desembre de 2019.*

*La Presidència del Consorci podrà prorrogar els terminis d’execució i justificació si es produeixen circumstàncies que justifiquin aquesta mesura, segons punt 14 ) d’ aquestes bases.*

***4.- Requisits per la sol·licitud i forma d’acreditar-los***

*Podran ser beneficiaris/àries d’aquestes subvencions les persones físiques o jurídiques que hagin de realitzar l’activitat que fonamenta el seu atorgament sempre que no estiguin afectades per cap de les prohibicions contingudes a l’art. 13 de la Llei 38/2003, de 17 de novembre, General de Subvencions (en endavant LGS), i reuneixin les següents condicions:*

*4.1. Les persones jurídiques legalment constituïdes que compleixin els requisits que tot seguit es detallen:*

* *Estar legalment constituïdes i inscrites en el registre corresponent.*
* *Estar al corrent en el compliment de les obligacions tributàries davant la Generalitat de Catalunya i l’Administració General de l’Estat, i de les obligacions davant la Seguretat Social.*
* *Estar donades d’alta d’activitat agrària.*

*4.2 Les persones físiques que compleixin els requisits que tot seguit es detallen:*

* *Estar al corrent en el compliment de les obligacions tributàries davant la Generalitat de Catalunya i l’Administració General de l’Estat, i de les obligacions davant la Seguretat Social.*
* *No trobar-se en cap de les circumstàncies previstes a l’article 13 de la Llei 38/2003, de 17 de novembre, general de subvencions.*
* *Estar donades d’alta de d’activitat agrària.*

*4.3. Tindran la condició de beneficiari/ària les següents persones físiques o jurídiques:*

* *Les persones titulars d’una explotació agrícola i les que ostenten la representació legal d’una empresa, cooperativa o altre tipus de societat legalment constituïda que es dediqui a l’explotació de terres de cultiu i així consti entre les seves finalitats.*
* *Els nous pagesos i les noves pageses que vulguin dedicar-se professionalment a l’activitat agrícola, ja sigui constituint una nova explotació agrícola o substituint la titularitat d’una explotació existent.*
* *La persona física o jurídica titular de l’explotació, pot ser beneficiària de l’ajut per la seva condició d’explotadora del terreny, ja sigui en condicions d’arrendament, propietat, cessió o qualsevol altra fórmula que li atorgui el domini de l’ús del terreny.*

1. *A efectes d’aquestes bases reguladores s’entendran com a explotacions agrícoles aquelles que puguin demostrar la seva activitat en el ram de l’agricultura de qualsevol de les següents maneres:*

* *O bé el titular està donat d’alta al Règim General de la Seguretat Social branca agrària.*
* *O bé el titular està donat d’alta al Règim Especial Agrari de la Seguretat Social.*
* *O bé l’explotació està inscrita a la DUN (Declaració Única de Conreus).*
* *O bé l’explotació està inscrita en el Registre d’Empreses Prioritàries.*
* *O bé el titular és una SAT (Societat Agrària de Transformació).*
* *O bé el titular és una societat que estatutàriament es dediqui a la producció agrícola.*

1. *Als efectes d’aquestes bases, es considera nova instal·lació d’explotació agrícola aquella constituïda a partir del 1 de gener de 2018. Aquesta circumstància es podrà demostrar amb el corresponent document acreditatiu de l’alta a la Seguretat Social Agrària, o d’activitat econòmica agrària, o qualsevol altre document que ho demostri suficientment.*
2. *Per a les empreses, cooperatives o altre tipus de societats de nova constitució, s’apliquen els mateixos criteris de consideració com a nova instal·lació d’explotació agrícola que regeix per als nous pagesos i pageses.*

*4.4. El compliment d’aquests requisits s’acreditarà mitjançant l’aportació de la documentació que figura a l’article 5.*

*4.5. La presentació de la sol·licitud comporta l’autorització del sol·licitant per tal que, en el cas de resultar beneficiari, el Consorci mitjançant la Diputació de Barcelona obtingui de forma directa l’acreditació d’estar al corrent de les obligacions tributàries i amb la Seguretat Social a través de certificats telemàtics. El sol·licitant pot denegar aquest consentiment mitjançant un pronunciament exprés; en aquest cas, queda obligat a aportar les certificacions previstes a l’article 45 OGS.*

***5.- Documentació a aportar***

* 1. *A la sol·licitud de subvenció (model ARC-S ) caldrà adjuntar la documentació que es relaciona a continuació. No obstant això, no caldrà presentar aquella documentació que ja s’hagi lliurat en altres convocatòries del Consorci del Parc Agrari del Baix Llobregat, sempre que no hagin transcorregut més de cinc anys des de la seva presentació i que no hagi experimentat cap modificació. En aquest darrer supòsit, es farà constar en l’apartat 4 de la sol·licitud de subvenció.*
  2. *Documentació administrativa:*

***a) Persones jurídiques:***

1. *Fotocòpia del DNI del/de la representant legal.*
2. *Fotocòpia de l’Escriptura de constitució o Estatuts, on figuri l’activitat agrícola entre les seves finalitats.*
3. *Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.*
4. *En el cas d’empreses, document acreditatiu dels poders de la persona representant que signa la sol·licitud, ja sigui pel càrrec que ostenta o per designació expressa.*
5. *En el cas de cooperatives o entitats, Certificat dels acords adoptats per l'assemblea (en el seu defecte l'òrgan de representació) de l'entitat relatius a: a) acord per emprendre l’acció on s’ha de fer constar la conformitat de realitzar les actuacions, i de demanar l’acolliment d’aquestes actuacions als ajuts convocats pel Consorci del Parc Agrari del Baix Llobregat, b) acord de designació de la persona que representi l’entitat davant el Consorci del Parc Agrari per a la tramitació de les sol·licituds, amb expressió de les competències que se li atribueixen.*
6. *Fotocòpia del Número d'Identificació Fiscal de l’entitat peticionària*
7. *Declaració responsable de la concurrència dels requisits per poder obtenir la condició de beneficiari/ària d’acord amb el model normalitzat*
8. *Declaració responsable de no haver percebut ajudes de mínims que hagin excedit el límit màxim de 15.000,00 euros durant un període de tres anys, incloent la subvenció que es sol·licita.*
9. *Memòria de l’actuació, en la qual es farà constar:* 
   1. *Informació de les terres que ja integren l’ explotació: superfície total de terres que conrea el/la sol·licitant, diferenciant la superfície d’arrendament i la de propietat i tipus de produccions.*
   2. *Descripció del projecte que contingui com a mínim els següents apartats : estat previ, actuació a realitzar especificant si es recupera un camp abandonat o bé si es millora i resultat final esperat.*
   3. *Identificació dels camps a recuperar o millorar: la superfície del camp que s’incorpora a l’explotació agrària sobre el qual es vol actuar, localització d’aquest (polígon parcel·la i recinte segons Cadastre de Rústica) i tipus de produccions previstes.*
10. *Pressupost en forma de relació valorada de treballs que comporta l’actuació per a la qual se sol·licita l’ajut, indicant si es realitzarà amb mitjans propis o si es subcontractarà , i l’import total previst.*
11. *En cas que sigui necessari per a la comprensió de l’ objecte de l’ajut, caldrà adjuntar a part, projecte tècnic amb la documentació necessària per a la descripció de l’ obra: plànols , memòria, amidaments, preus unitaris i pressupost total desglossat.*
12. *Dades bancàries del destinatari en imprès normalitzat (quan no s’hagin aportat amb anterioritat).*
13. *En el cas d’associacions o fundacions caldrà que acreditin estar inscrites al corresponent registre oficial.*
14. *Còpia de la declaració censal d'alta d’activitat.*
15. *Declaració en què es manifesti disposar de les certificacions legalment establertes per acreditar que les persones que s’adscriguin a la realització de les activitats subvencionades no han estat condemnades per sentència ferma per algun delicte contra la llibertat i indemnitat sexual.*

***b) Persones físiques:***

* + 1. *Fotocòpia del DNI del/de la sol·licitant i/o del/de la representant legal.*
    2. *Document acreditatiu de poder realitzar l’activitat agrícola d’acord amb els requisits del punt 4.3.a.*
    3. *Declaració responsable de la concurrència dels requisits per poder obtenir la condició de beneficiari/ària d’acord amb el model normalitzat.*
    4. *Dades bancàries del destinatari en imprès normalitzat (quan no s’hagin aportat amb anterioritat).*
    5. *Declaració responsable de no haver percebut ajuts de mínimis que hagin excedit el límit màxim de 15.000,00 euros durant un període de tres anys, incloent la subvenció que es sol·licita.*
    6. *Acreditació d’estar al corrent de les cotitzacions a la Seguretat Social, en cas de no autoritzar a la Diputació de Barcelona a obtenir la informació.*
    7. *Acreditació d’estar al corrent de les obligacions tributàries amb la hisenda pública en cas de no autoritzar a la Diputació de Barcelona a obtenir la informació.*

*A més de la documentació esmentada caldrà aportar la següent documentació:*

*a).- Declaració de si es tracta o no d’una nova explotació, d’acord amb el que s’expressa en el punt 4.3.b) i c). En cas de nova explotació caldrà adjuntar la documentació acreditativa.*

*b).- En el cas de disposar del camp en arrendament o altra forma contractual, document que ho acrediti signat per la propietat. En el cas de disposar del camp en propietat, nota simple del Registre de la propietat o còpia compulsada de les escriptures de propietat o altres documents acreditatius de la titularitat.*

*c).- En el cas d’un camp abandonat, document acreditatiu que el camp no ha estat objecte de cultiu en els dos darrers anys. Aquest document pot ser una declaració responsable de dos veïns –identificats amb el nom, DNI i parcel·la que conreen- o de la cooperativa o entitat associativa agrària que actuï en l’àmbit territorial on es trobi el camp o de l’Ajuntament corresponent. Alternativament pot aportar un document del Consorci del Parc Agrari en el que aquest faci constar que el camp ha estat més de dos anys sense cultiu. Aquest document es podrà sol·licitar mitjançant el formulari de sol·licitud, tot i que el Consorci podrà no emetre’l si no li consta suficientment aquesta circumstància.*

*d).- Si el terreny es troba totalment o parcial dins l’àmbit d’una zona inclosa dins la Xarxa Natura 2000 i l’actuació preveu la formació de valls, aportació de terres per aixecar el nivell del camp, o l’eliminació de vegetació pròpia de zones humides en més del 20% del camp, s’haurà de presentar l’informe favorable de l’òrgan gestor corresponent o de la Direcció General de Medi Natural de la Generalitat de Catalunya.*

*e).- Si el terreny està situat fora de l’àmbit territorial del Parc Agrari, en algun dels municipis consorciats, escrit de l’Ajuntament en el que s’interpreti que en la situació urbanística actual del terreny es pot realitzar activitat agrícola.*

*f).- Ortofotomapa en color del Sigpac o plànol del cadastre corresponent a les parcel·les on es realitzarà la intervenció.*

*g).- Compromís de mantenir en conreu –amb un mínim d’un cultiu anual- el camp a recuperar o millorar durant els propers tres anys.*

*h).- Declaració dels ajuts sol·licitats a altres administracions o atorgats per conceptes continguts en els treballs de recuperació del camp.*

*i).- Memòria i pressupost del projecte sol·licitat amb el mateix contingut que el descrit al punt 5.2.9*

* 1. *L’esmentada documentació haurà de presentar-se en qualsevol de les llengües cooficials de Catalunya, degudament signada per la persona sol·licitant i serà original o còpia degudament autentificada.*
  2. *L’òrgan competent podrà demanar a la persona sol·licitant la modificació o millora voluntària dels termes del document de sol·licitud presentat en model normalitzat, i se’n deixarà constància en la tramitació del procediment.*

***6.- Protecció de dades de caràcter personal***

*Les dades facilitades per les persones sol·licitants seran incorporades al sistema de tractament titularitat del Consorci del Parc Agrari amb l'objectiu de gestionar i resoldre la concessió de l'ajut, de conformitat amb el que s'exposa en aquestes bases reguladores, i seran tractades de forma lícita, lleial, transparent, adequada, pertinent, limitada, exacta i actualitzada, en compliment del que disposa el Reglament (UE) 2016/679 del Parlament Europeu i la Llei Orgànica 3/2018, de 5 de desembre (LOPDGDD). La base legal per al tractament de les dades és el compliment d’una obligació legal i l’exercici de poders públics conferits al Consorci del Parc Agrari.*

*Aquestes dades es conservaran durant el termini estrictament necessari per complir amb la finalitat esmentada, respectant en tot cas el que determinin les presents Bases reguladores i la normativa d'arxivament aplicable. El Consorci del Parc agrari certifica haver implementat les mesures tècniques i organitzatives recollides al Reglament (UE) 2016/679, per tal de garantir la seguretat i integritat de les dades de caràcter personal incloses als fitxers i evitar la seva alteració, pèrdua i tractament o accés no autoritzats.*

*El Consorci del Parc Agrari podrà comunicar determinades dades de les persones sol·licitants a terceres entitats de l'àmbit públic o privat, en cas que la intervenció d'aquestes entitats en el decurs del procés de gestió de la subvenció sigui necessària per la seva correcta resolució o perquè està prevista en alguna norma amb rang de llei.*

*Mentre la part interessada no comuniqui el contrari, s'entendrà que les seves dades no han estat modificades i que es compromet a notificar al Consorci del Parc Agrari qualsevol variació.*

*Les persones sol·licitants poden exercir els drets d'accés, rectificació, limitació, supressió, oposició o portabilitat, adreçant-se per escrit al registre del Consorci del Parc Agrari (Parc Torreblanca N-340 pk 1249, 08980, Sant Feliu de Llobregat), a l'adreça electrònica gestiodades@elbaixllobregat.cat o al Delegat de Protecció de Dades del Consorci del Parc Agrari, Microlab Hard SL (c/ Santiago Rusiñol 8 Local 11, 08750, Molins de Rei) a l’adreça <ccbll@dpo.microlabhard.es>. Cal adjuntar-hi una fotocòpia del DNI o signar el correu electrònic amb una signatura electrònica reconeguda. En cas de disconformitat amb el tractament, també té el dret de presentar una reclamació davant l’Autoritat Catalana de Protecció de Dades.*

***7.- Termini, forma i lloc de presentació de les sol·licituds***

*El termini de presentació de les sol·licituds comença l’endemà de la publicació de la present convocatòria al Butlletí Oficial de la Província de Barcelona (BOP), a través de la Base de Dades Nacional de Subvencions (BDNS) i finalitzarà el 30 de juny de 2019 i en qualsevol cas no abans dels 30 dies naturals des de la publicació al BOP.*

*Les sol·licituds s’hauran de presentar per escrit mitjançant la complementació del model normalitzat que serà signat per l’interessat/da o pel representant legal o persona apoderada de l’entitat o empresa.*

*El model normalitzat de sol·licitud, així com el de tots els documents exigits a la base 5, podran trobar-se a la pàgina web del Parc Agrari del Baix Llobregat:* [*http://parcs.diba.cat/web/baixllobregat/subvencions-i-tramits*](http://parcs.diba.cat/web/baixllobregat/subvencions-i-tramits)

*Només es subvencionarà un projecte/activitat per sol·licitant o explotació.*

*Les sol·licituds conjuntament amb la documentació exigida a la base 5 s’hauran de presentar al Registre del Consorci del Parc Agrari del Baix Llobregat, Parc de Torreblanca Ctra. N-340 pk 1249, 08980 Sant Feliu de Llobregat, o a la Masia de Can Comas, Camí de la Ribera s/n 08820 El Prat de Llobregat.*

*Les sol·licituds enviades per correu certificat, dins del termini establert, s’anunciaran el mateix dia del seu enviament mitjançant enviament de fax 933 794 800 del Consorci del Parc Agrari del Baix Llobregat.*

*També es podran presentar en qualsevol dels llocs que preveu l’article 16.4 de la Llei 39/2015, d’1 d’0ctubre, de Procediment Administratiu Comú de les Administracions Públiques.*

*La presentació de la sol·licitud de subvenció pressuposa el coneixement i acceptació de les normes que la regulen.*

***8.- Rectificació de defectes o omissions en la documentació***

*En cas que la documentació presentada sigui incorrecta o incomplerta, es requerirà al/ a la beneficiari/ària, per tal que en el termini de deu dies hàbils a partir del dia següent a la notificació, procedeixi a la seva rectificació o a les esmenes necessàries, amb la indicació que si no ho fa així s’entendrà per desistit de la seva sol·licitud.*

*L’òrgan competent podrà demanar a la persona sol·licitant la modificació o millora voluntària dels termes del document de sol·licitud presentat en model normalitzat, i se’n deixarà constància en la tramitació del procediment.*

*Es comprovarà que els imports pressupostats dels treballs a executar al camp per a la posada a punt per al cultiu no presenten sobrevaloracions. En cas que es tracti de pressupostos sobrevalorats, el Consorci, mitjançant un informe tècnic dels seus serveis, adaptarà la valoració dels treballs a l'import que és previsible, i sobre aquest nou import calcularà la possible proposta d'ajut.*

***9.- Procediment de concessió***

*El procediment de concessió de les subvencions objecte de la convocatòria serà el de concurrència competitiva.*

***10.- Criteris objectius d’atorgament de la subvenció***

*10.1 Les subvencions s’atorgaran a aquells sol·licitants que obtinguin millor valoració un cop aplicats els criteris objectius determinats a la present base.*

*10.2 Per a la valoració de les sol·licituds presentades, únicament es tindran en compte els següents criteris objectius, aplicats d’acord amb la ponderació indicada:*

* + - 1. *Per les parcel·les dins de l’àmbit del Parc Agrari del Baix Llobregat:*
      2. *Pagès/a, empresa, cooperativa o altra entitat agrària de nova instal·lació que recupera un camp abandonat: 100 punts.*
      3. *Pagès/a, empresa, cooperativa o altra entitat agrària de nova instal·lació que millora un camp preexistent: 80 punts.*
      4. *Pagès/a, empresa, cooperativa o altra entitat agrària ja instal·lada que recupera un camp abandonat: 70 punts.*
      5. *Pagès/a, empresa, cooperativa o altra entitat agrària ja instal·lada que millora un camp preexistent 60 punts.*
      6. *Per a parcel·les de fora de l’àmbit del Parc Agrari del Baix Llobregat:*
      7. *Pagès/a, empresa, cooperativa o altra entitat agrària de nova instal·lació que recupera un camp abandonat o millora un camp preexistent: 50 punts.*
      8. *Pagès/a, empresa, cooperativa o altra entitat agrària ja instal·lada que recupera un camp abandonat o millora un camp preexistent. 30 punts.*

*En els sol·licitants (persona jurídica o física) amb una explotació superior a 15 ha sense incloure els camps recuperats o millorats, s’aplicarà una reducció de: 10 punts.*

*Als sol·licitants als qui ja se’ls va atorgar la subvenció la convocatòria anterior: s’aplicarà reducció de 20 punts.*

*En el cas que una mateixa sol·licitud inclogui tant la recuperació com la millora de camps s’aplicarà la puntuació de cada criteri multiplicada per un factor equivalent al % de la superfície del total que correspongui als camps de cada criteri. La suma de les puntuacions conformarà la puntuació de la sol·licitud.*

*10.3. Les sol·licituds que es proposaran per a la concessió de l’ajut seran les que ordenades de major a menor puntuació es puguin incloure fins esgotar la disponibilitat pressupostària.*

*En cas que en un grup de sol·licituds amb la mateixa puntuació només es poguessin atendre parcialment els imports sol·licitats per causa de superar la disponibilitat pressupostària, la quantitat a distribuir entre aquestes sol·licituds es repartirà proporcionalment a l’import sol·licitat per cadascuna.*

***11.- Quantia total màxima de les subvencions a atorgar i consignació pressupostària***

*La quantia total que es destinarà al foment d’aquestes actuacions serà de 25.000,00€ que anirà amb càrrec al programa 1723, econòmic 77000, del pressupost del Consorci per a l’exercici de 2019 .*

*No podran atorgar-se subvencions per import superior a l’esmentat.*

*L’òrgan competent per a la concessió podrà, discrecionalment, deixar desert el concurs o no esgotar l’import total previst o el crèdit disponible de la corresponent partida pressupostària o de la seva bossa de vinculació.*

***12.- Import individualitzat de les subvencions***

1. *L’import a concedir a cadascun dels projectes/activitats subvencionades es determinarà de forma en aplicació del percentatge de subvenció al pressupost presentat i amb els màxims establerts en aquestes bases.*
2. *La subvenció atorgada serà compatible amb qualsevol altra concedida per altres administracions o ens públics o privats. L’import de la subvenció, junt amb el de les subvencions concedides amb la mateixa finalitat, no podrà ultrapassar el cost de l’actuació o activitat subvencionada.*
3. *L’import de la subvencions individualitzades, resultat de l’aplicació dels percentatges sobre la despesa total subvencionable, tindrà els següents límits màxims:*
   * *Pagès/a, empresa, cooperativa o altra entitat agrària de nova instal·lació que recuperi un camp abandonat: 75%*
   * *Pagès/a, empresa, cooperativa o altra entitat agrària de nova instal·lació que millori un camp preexistent: 65%*
   * *Pagès/a, empresa, cooperativa o altra entitat agrària ja existent que recuperi un camp abandonat: 65%*
   * *Pagès/a, empresa, cooperativa o altra entitat agrària ja existent que millori un camp preexistent: 50%*
4. *Amb aquests ajuts es pretén revertir la tendència d’abandonament de camps de cultiu en l’àmbit del Parc Agrari, afavorida en part per la necessitat de fer adaptacions en alguns camps per dotar-los de condicions que permetin un cultiu competitiu. D’altra banda es considera estratègica la incorporació de noves empreses agràries que es puguin instal·lar a partir de camps abandonats. Per afavorir aquests objectius, l’import dels ajuts supera el 50% de l’import de l’actuació en tres dels quatre supòsits expressats.*
5. *La subvenció màxima per sol·licitud és de CINC MIL euros (5.000,00) €, i no hi ha límit pel que fa a superfície de terreny a recuperar o millorar per al cultiu.*
6. *L’import atorgat no haurà de cenyir-se, necessàriament, a l’import sol·licitat.*

***13.- Òrgans competents per a la instrucció i la proposta de concessió***

*L’òrgan responsable de la instrucció del procediment per a l’atorgament de les subvencions previstes en les presents bases serà la Gerència del Consorci del Parc Agrari del Baix Llobregat.*

*La proposta de resolució del procediment serà elaborada per un òrgan col·legiat constituït d’acord amb allò previst a l’article 22.3. de l’Ordenança General de Subvencions de la Diputació de Barcelona i que estarà format per les següents persones:*

* + - * 1. *una representant de la Diputació de Barcelona.*
        2. *una representant del Consell Comarcal del Baix Llobregat.*
        3. *una representant del Departament D’ Agricultura, Ramaderia Pesca i Alimentació.*
        4. *La Gerent del Consorci del Parc Agrari del Baix Llobregat.*

*Actuant com a president de l’òrgan col·legiat, la Gerent del Consorci del Parc Agrari o la persona en qui delegui, i de secretària de l’òrgan col·legiat, el/la Auxiliar administratiu/va del Consorci.*

*L’Òrgan responsable de la resolució del procediment per a l’atorgament de les subvencions serà la comissió Executiva del Consorci del Parc Agrari del Baix Llobregat.*

***14.- Termini de resolució, de notificació i règim de recursos***

*S’examinaran conjuntament, en un sol procediment, totes les sol·licituds presentades dintre del termini establert, i es resoldrà en un únic acte administratiu.*

*D’acord amb l’article 25.4 de la Llei 38/2003, de 17 de novembre, General de Subvencions el termini màxim per resoldre i notificar la concessió de les subvencions no podrà d’excedir de sis mesos des de la publicació de la seva convocatòria.*

*Un cop acordada la concessió de les subvencions aquestes seran notificades a les persones interessades en un termini màxim de 10 dies des de la data d’aprovació de la resolució, d’acord amb els requisits que preveu l’article 40 de la Llei 39/2015, d’ 1 d’octubre, del procediment administratiu comú de les administracions públiques.*

*Amb posterioritat a l’acord de concessió i abans de la finalització del termini d’execució de l’activitat subvencionada, es podrà modificar, d’ofici o prèvia sol·licitud del/de la beneficiar/ària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i es doni algun dels supòsits següents:*

1. *Quan es produeixi una alteració en les condicions que van determinar la concessió de la subvenció.*
2. *Quan el/la beneficiari/ària hagi obtingut per a la mateixa actuació altres subvencions, ajuts o aportacions de qualsevol origen, públic o privat, que sumats als del Consorci del Parc Agrari del Baix Llobregat, superin el pressupost necessari per executar l’ actuació.*
3. *Altres situacions que puguin justificar la modificació en les condicions o terminis establerts.*

*La manca de resolució dins el termini indicat tindrà efectes desestimatoris.*

*La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar des del dia següent a la seva notificació.*

*Alternativament i de forma potestativa, es pot interposar recurs de reposició davant el mateix òrgan que l’ha dictat en el termini d’un mes a comptar des del dia següent a la seva notificació.*

***15.- Acceptació de la subvenció***

*S’entendrà acceptada la subvenció de forma tàcita si el beneficiari no manifesta expressament les seves objeccions en el transcurs del període d’un mes des de la notificació d’atorgament de subvenció.*

***16.- Obligacions dels beneficiaris***

*Són obligacions dels/les beneficiaris/àries d’aquestes subvencions, a més de les especificades a l’article 14 de la Llei 38/2003 de 17 de novembre general de subvencions, les que tot seguit s’indiquen. El seu incompliment originarà les responsabilitats que en cada cas corresponguin i la incoació de l’expedient de reintegrament de la subvenció.*

1. *Els/les perceptors/res de subvencions concedides pel Consorci del Parc Agrari s’obliguen a executar les activitats subvencionades de conformitat amb els principis de bona administració, bona fe i presumpció de legalitat, així com a la seva justificació d’acord amb l’establert a les presents bases.*
2. *Els/les beneficiaris/àries s’obliguen a executar les actuacions de tal manera que no perjudiquin cap espècie de flora o fauna que tingui una protecció especial, d’acord amb la legislació vigent, o un interès de conservació local, d’acord amb el Pla Especial.*
3. *Els/les beneficiaris/àries hauran d’estar al corrent de les seves obligacions tributàries i amb la Seguretat Social.*
4. *El/la beneficiari/ària d’una subvenció està obligat a sotmetre’s a les actuacions de comprovació i de control financer que realitzi la Intervenció General de la Diputació de Barcelona, i a aportar tota la informació que els sigui requerida en l’exercici de les actuacions anteriors i en relació a la subvenció concedida.*
5. *El/la beneficiari/ària haurà de comunicar al Consorci del Parc Agrari l’obtenció d’altres subvencions per a la mateixa finalitat diferents de les indicades en la sol·licitud, procedents de qualsevol de les administracions o entitats públiques o privades estatals o internacionals. Aquesta comunicació pot comportar que l’òrgan concedent modifiqui l’import de la subvenció.*
6. *El pressupost total presentat amb la sol·licitud, excloses aquelles partides que no són subvencionables, és vinculant en cas de resultar beneficiari/ària, si bé s’admetrà la possible compensació de desviacions entre les diverses partides que l’integren. En el moment de la certificació es verificarà el pressupost realment executat i, en cas que el pressupost realment executat superi el presentat inicialment, es prendrà aquest últim com valor de referència.*
7. *Conservar els documents justificatius de l’ aplicació dels fons rebuts durant un mínim de 6 anys ,comptadors des de la finalització del termini de presentació de les justificacions.*
8. *Adequar la seva activitat als principis ètics i a les regles de conducta que permeti assegurar el compliment dels principis d’igualtat, d’objectivitat i de transparència recollits a l’article 6.2 OGS, en particular s’obliga a:*

* *Facilitar al Consorci del Parc Agrari la informació establerta per la Llei 19/2014, de 29 de desembre, de transparència, accés a la informació pública i bon govern i qualssevol d’altra que li sigui requerida d’acord amb la normativa vigent.*
* *Comunicar al Consorci del Parc Agrari les possibles situacions de conflicte d’interessos o d’altres anàlogues de les què tingui coneixement que afectin, directa o indirectament, a la present subvenció i puguin posar en risc l’interès públic.*
* *Abstenir-se de realitzar, fomentar, proposar o promoure qualsevol mena de pràctica corrupta que afecti o pugui afectar la relació subvencional en els termes previstos en el Codi Penal vigent en cada moment.*

***17.- Despeses no subvencionables***

1. *No seran objecte de subvenció la redacció de projectes, estudis o documents tècnics encara que coincideixin amb l’objecte de les presents subvencions.*
2. *En cap cas podran ser objecte de subvenció per aquesta convocatòria, obres i instal·lacions, l’execució de les quals hagi estat finalitzada fora del període comprés entre l’1 de gener de 2019 i el 31 de desembre de 2019.*
3. *No es consideraran despeses subvencionables aquelles obres o actuacions que hagin incomplet els tràmits d’obtenció de la corresponent autorització quan aquesta sigui necessària.*
4. *Pel que fa a l’impost sobre el valor afegit, el/la sol·licitant ha d’indicar si té activitat subjecta o no a aquest impost, o bé si està subjecta a la regla de prorrata i el percentatge corresponent. L’article 16 de l’Ordre d’1 d’octubre de 1997, sobre tramitació, justificació i control d’ajuts i de subvencions, indica que l’IVA dels justificants queda exclòs de la subvenció si el beneficiari no és consumidor final i se’l pot deduir.*
5. *No es consideraran despeses subvencionables les despeses financeres ni aquelles que no tinguin com a finalitat l’objecte de la subvenció o no siguin imputables al projecte subvencionat. Tampoc seran admeses aquelles factures que corresponguin a una despesa subvencionable adquirida mitjançant un contracte de lloguer o rènting.*

***18.- Subcontractació***

*Podran subcontractar-se total o parcialment aquelles tasques i actuacions necessàries per a desenvolupar la posada a punt del camp objecte de subvenció*

***19.- Forma de pagament***

*El pagament de la subvenció concedida s’efectuarà d’un sol cop i prèvia presentació, dins del termini establert en aquestes Bases , dels justificants segons l’ establert a l’ article 20.*

*Així mateix, abans del pagament el/la beneficiari/ària haurà de trobar- se al corrent de les seves obligacions tributàries i amb la Seguretat Social.*

*Una vegada examinada la documentació aportada en la justificació, si aquesta és formalment correcta, es procedirà a la comprovació dels imports dels treballs i a l’aplicació del percentatge de subvenció sobre l’import total atorgat en la resolució l’ajut.*

*Es descomptaran de la subvenció els imports dels possibles ajuts percebuts per executar aquesta mateixa actuació, obtinguts per les persones o empreses beneficiàries, sempre que no s’haguessin fet constar en la sol·licitud de l’ajut.*

*La Gerència del Consorci emetrà la proposta de pagament de l’import resultant, que en cap cas podrà superar l’import de la subvenció atorgada.*

***20.- Termini i forma de justificació***

1. *Les subvencions concedides hauran de justificar-se, com a màxim, el dia 31 de gener de 2020.*

*Les justificacions s’hauran de presentar mitjançant model normalitzat ARC\_J a través de correu certificat o presencialment al Registre del Consorci del Parc Agrari del Baix Llobregat, Parc de Torreblanca, Ctra. N-340 pk 1249, 08980 Sant Feliu de Llobregat, o a la Masia de Can Comas, Camí de la Ribera s/n 08820 El Prat de Llobregat.*

*Aquesta justificació es presentarà pel/per la beneficiari/ària mitjançant els models normalitzats que es poden trobar a* [*http://parcs.diba.cat/web/baixllobregat/subvencions-i-*](http://parcs.diba.cat/web/baixllobregat/subvencions-i-) *tràmits i a la Masia de Can Comas, Camí de la Ribera s/n 08820 El Prat de Llobregat i revestirà la forma de:*

1. *Les actuacions s’hauran de justificar presentant, dins del termini establert, el corresponent model de Justificació – ARC-J- correctament complimentat , incloent :*
2. *Memòria de l’actuació: Descripció de les actuacions finalment realitzades, incidint en el resultat final i indicant les desviacions respecte les actuacions previstes incloses a la Sol·licitud.*
3. *Memòria econòmica justificativa dels costos de l’activitat amb el contingut establert en l’article 72.2 del RLGS, segons el model inclòs a l’ imprès de justificació en el que es relacionaran tant les despeses generades per actuacions realitzades per tercers, com la quantificació i descripció de les actuacions realitzades pel mateix sol·licitant emprant els seus propis mitjans.*

*En la confecció de la memòria econòmica s’hauran de tenir en compte els següents aspectes:*

1. *El pressupost presentat amb la sol·licitud de subvenció vincula al beneficiari/ària en els seus termes, si bé s’accepta la compensació entre les diferents partides que el composen, tal com s’ indica a l’ article 16.6.*
2. *S’haurà de justificar el cost total de l’activitat, amb indicació de si aquest ha estat finançat amb càrrec de la subvenció concedida per el Consorci del Parc Agrari, amb fons propis del beneficiari o amb càrrecs a subvencions rebudes d’altres ens concedents per a la mateixa finalitat, excloses totes aquelles partides que no siguin subvencionables.*
3. *Justificació de les despeses presentades : Per justificar les actuacions o obres que hagin estat executades pel propi sol·licitant, caldrà la visita d’un tècnic del Consorci qui, tant durant la mateixa com mitjançant la revisió documental de la justificació, acreditarà que les actuacions fetes amb mitjans propis s’han executat i que el cost associat, correspon al preu de mercat de la zona.*
4. *En cas de discrepàncies prevaldran els imports de l’informe tècnic del Consorci del Parc Agrari del Baix Llobregat.*

*Per justificar les actuacions realitzades per tercers, caldrà factures, minutes o altres documents amb valor acreditatiu equivalent en el tràfic jurídic mercantil o amb eficàcia administrativa. Aquests documents hauran de reunir tots els requisits legals exigibles i en ells descriurà amb claredat l’activitat a que es refereixen, i les dates de les actuacions i/o subministraments. En el cas que es presentin documents justificatius originals, i si es demana de forma expressa, es procedirà a la seva còpia i compulsa als efectes de poder retornar-los al/la beneficiari/ària.*

*En el cas que a les factures presentades s’observin anomalies no corregibles o amb unitats sobredimensionades i/o preus per sobre de mercat, el Consorci del Parc Agrari podrà no tenir en compte aquesta factura en el càlcul de la despesa total justificada.*

*Caldrà que la despesa hagi estat efectivament pagada a l’acabament del període de justificació adjuntant-se a tal efecte el corresponent comprovant de pagament, ja sigui extracte bancari o bé, comprovant de pagament del proveïdor.*

1. *Seguiment de les actuacions : El personal tècnic del Consorci, realitzarà un mínim d’una inspecció de camp als beneficiaris, per tal de verificar, almenys, que s’han realitzat les actuacions objecte d’ajut.*
2. *Els beneficiaris poden demanar, en casos suficientment justificats, pròrrogues en el termini d’execució i/o de justificació de les activitats subvencionades, i han de ser sol·licitades abans de la fi dels respectius terminis d’execució i de justificació de la subvenció. Tanmateix, aquestes pròrrogues es podran concedir amb caràcter general a tots els beneficiaris d’una mateixa convocatòria de subvencions a instàncies de la Gerència del Consorci del Parc Agrari del Baix Llobregat en cas d’ incórrer en alguna de les situacions previstes al punt 14.*

***21.- Deficiències en la justificació***

1. *En el cas que els documents presentats a la justificació fossin incorrectes o incomplets, es comunicarà a l’interessat/ada la necessitat de corregir les anomalies detectades en un termini màxim improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.*
2. *Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.*
3. *En cas de no haver-se executat en la seva totalitat el pressupost a partir del qual s’ha calculat l’import de subvenció, es farà efectiva únicament la part proporcional, ja que, tal com s’ indica a l’ article 16.5, el pressupost de la sol·licitud és vinculant. En el cas que el pressupost sigui superior al inicialment presentat el màxim atorgat serà l’ assignat a la resolució de l’ expedient.*

*L’import de referència serà aquell que s’indiqui en el pressupost total presentat amb la sol·licitud, excloses totes aquelles partides que no siguin subvencionables,*

***22.- Mesures de garantia***

*Els/les beneficiaris/àries quedaran exonerats de la presentació de garanties del pagament de la subvenció, en atenció a la seva naturalesa així com a la dels seus/de les seves beneficiaris/àries.*

***23.- Circumstàncies que poden donar lloc a la modificació de la resolució***

*Amb posterioritat a l’acord de concessió i abans de la finalització del termini d’execució de l’activitat subvencionada, es podrà modificar, d’ofici o prèvia sol·licitud del/de la beneficiari/ària, l’import, l’activitat, el termini d’execució, el de justificació i altres obligacions, quan no es perjudiquin els interessos de tercers i es produeixi una alteració en les condicions que van determinar la concessió de la subvenció.*

*Són causes de nul·litat de les resolucions de concessió les indicades a l’art. 47.1 de la Llei 39/2015, d’1 d’octubre, de Procediment Administratiu Comú de les Administracions Públiques, així com la carència o insuficiència de crèdit pressupostari. Igualment, són causes d’anul·labilitat de la resolució de concessió les altres infraccions de l’ordenament jurídic, i en especial, de les regles contingudes a la LGC, de conformitat amb el que disposa l’art.48 de la Llei 39/2015 esmentada.*

***24.- Compatibilitat amb altres subvencions***

*La subvenció atorgada serà compatible amb qualsevol altra concedida per altres administracions o ens públics o privats.*

*Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar.*

*Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud, fent constar la relació detallada amb l'entitat concedent i la quantitat sol•licitada i/o obtinguda.*

*En cas d'haver rebut ajuts de mínimis en l'exercici fiscal actual i en els dos exercicis fiscals anteriors, que l'ajut global de mínimis que hagi rebut, incloent l’import de la subvenció concedida per aquesta convocatòria no superi els límits establerts de 15.000,00.-€, d’acord amb l’article 3 del Reglament UE nº 1408/2013 de 18 de desembre.*

***25.- Publicitat de les subvencions concedides***

*Les subvencions atorgades a l’empara d’aquesta convocatòria seran objecte de publicitat a través de la Base de Dades Nacional de Subvencions, com a Sistema Nacional de Publicitat de Subvencions.*

***26.- Mesures de difusió del finançament públic***

*Els/les beneficiaris/àries hauran de fer constar la col·laboració del Consorci del Parc Agrari del Baix Llobregat en l’execució del projecte o de l’activitat, en tota la documentació impresa i en cartells o mitjans electrònics i audiovisuals, mitjançant la inclusió del logotip del Consorci del Parc Agrari del Baix Llobregat.*

*El Consorci del Parc Agrari podrà captar i publicar imatges del camp recuperat amb el seu ajut, així com dels treballs que s’hi han realitzat.*

*Les persones beneficiaries s’obliguen, així mateix, a permetre al Consorci del Parc Agrari del Baix Llobregat, si aquest ho considera convenient, la col·locació d’un cartell informatiu de camp recuperat, segons els models i mides que fixi el mateix Consorci.*

***27.- Causes de reintegrament***

1. *Quan a conseqüència de l’anul·lació, revocació o de la revisió de la subvenció, l’import definitiu d’aquesta sigui inferior a l’import pagat, el/la perceptor/a estarà obligat a reintegrar l’excés.*
2. *Així mateix, també estarà obligat a reintegrar, el/la beneficiari/ària que hagi percebut la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l’objectiu de l’activitat o del projecte; per incompliment de l’obligació de justificar en els terminis establerts; per resistència o obstrucció a les actuacions de comprovació i de control financer; per manca de les llicències i/o autoritzacions de les administracions competents, per no complir la condició de fer un cultiu anual com a mínim o no cultiva el camp amb finalitat productiva durant els tres anys següents a la concessió de l’ajut; llevat de causes de força major i en els altres supòsits previstos en la normativa de la LGS.*
3. *Procedirà el reintegrament per part dels/de les beneficiaris/àries de la totalitat o part de les quantitats percebudes, i l’exigència de l’interès de demora des del moment del pagament de la subvenció fins a la data en que s’acordi la procedència del reintegrament.*

***28.- Obligats al reintegrament***

1. *Respondran solidàriament els membres de les persones i entitats que gaudeixin de la condició de persones beneficiàries.*
2. *Seran responsables subsidiaris de l’obligació de reintegrar els administradors de les persones jurídiques, que no realitzin els actes necessaris que fossin de la seva incumbència per al compliment de les obligacions incomplertes, adoptessin acords que fessin possibles els incompliments o consentissin el de qui d’ells depenguin. Així mateix seran responsables subsidiaris en tot cas, els administradors de les persones jurídiques que hagin cessat en les seves activitats.*

***29.- Infraccions i sancions***

*En matèria d’infraccions i sancions s’aplicarà el que es disposa en el Títol IV de la LGS, en el Títol IV del RLGS i al Títol IV de l’Ordenança General de Subvencions de la Diputació de Barcelona.*

***30.- Règim jurídic supletori***

*En tot el que no preveu expressament aquesta convocatòria, són d’aplicació la Llei 38/2003, de 17 de novembre, General de Subvencions, el Real Decret 887/2006, de 21 de juliol pel qual s’aprova el seu Reglament de desenvolupament, l’Ordenança General de Subvencions de la Diputació de Barcelona, les Bases d'Execució del Pressupost General per al present exercici, la Llei 39/2015, d’1 d’octubre, de Procediment Administratiu Comú de les Administracions Públiques, i la resta de legislació concordant, així com la Llei 26/2010, de 3 d’agost, de règim jurídic i de procediment de les administracions públiques de Catalunya.*